Vedenie

17.04.2019

**Predaj nehnuteľností STU na Paulínskej ulici v Trnave – informácia**

Predkladá: **Ing. Dušan Faktor, PhD.**

 kvestor

Vypracoval: **JUDr. Marcel Michalička**

 Právny a organizačný útvar

Zdôvodnenie: Informácia pre členov Vedenia STU ohľadne plánovaného predaja nehnuteľností vo vlastníctve STU nachádzajúcich sa na Paulínskej ulici v Trnave.

Návrh uznesenia: Vedenie STU schválilo harmonogram predaja nehnuteľností STU na Paulínskej ulici v Trnave.

**I.**

**Uskutočnené úkony**

1. Predmetom predaja sú nehnuteľnosti vo vlastníctve Slovenskej technickej univerzity v Bratislave (ďalej len „STU“) a v užívaní Materiálovotechnologickej fakulty STU (ďalej len „MTF STU“), a to nehnuteľnosti zapísané na LV č. 4960 vedenom Okresným úradom Trnava, katastrálny odbor, pre okres, obec a k. ú. Trnava nachádzajúce sa na Paulínskej ulici v Trnave (ďalej len „nehnuteľnosti“).
2. Dňa 03.05.2017 vydal dekan MTF STU návrh na rozhodnutie rektora o nepotrebnosti nehnuteľností (ďalej len „návrh dekana“).
3. Návrhu dekana predchádzalo ponukové konanie, ktoré bolo neúspešné vzhľadom na skutočnosť, že žiadna z oslovených súčastí STU neprejavila záujem o užívanie nehnuteľností.
4. Návrh dekana bol prerokovaný a odsúhlasený vo vedení STU dňa 24.05.2017.
5. Na základe odsúhlasenia návrhu dekana vo vedení STU vydal rektor Rozhodnutie o nepotrebnosti nehnuteľností reg. č.: sekr./92/5274/2017 zo dňa 26.05.2017.
6. Akademický senát MTF STU sa v zmysle § 27 ods. 1 písm. m) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov vyjadril k návrhu rektora na prevod nehnuteľností.
7. Akademický senát STU dal predchádzajúci písomný súhlas na prevod nehnuteľností uznesením č. 11.5/2017 zo dňa 19.06.2017.
8. Správna rada STU dala predchádzajúci písomný súhlas na prevod nehnuteľností uznesením č. 2.8/2017-SR zo dňa 28.11.2017.

**II.**

**Harmonogram predaja**

1. STU ako verejnoprávna inštitúcia je povinná predávať nehnuteľnosti na základe obchodnej verejnej súťaže podľa § 281 až § 288 Obchodného zákonníka.
2. Súčasťou areálu na Paulínskej ulici je aj stavba bez súpisného čísla označená ako výmenníková stanica, ktorá sa nachádza na pozemku vo vlastníctve mesta Trnava.
3. Na základe odporúčanie Najvyššieho kontrolného úradu Slovenskej republiky bude predaj realizovať právny a organizačný útvar Rektorátu STU v súčinnosti s ostatnými príslušnými organizačnými zložkami Rektorátu STU a s MTF STU.
4. Súťažné podklady pre vyhlásenie obchodnej verejnej súťaže pripraví právny a organizačný útvar Rektorátu STU v spolupráci s MTF STU.
5. Obchodná verejná súťaže bude vyhlásená zverejnením na web sídle STU a v periodickej tlači s celoslovenskou pôsobnosťou.
6. Komisiu na vyhodnocovanie ponúk menuje rektor zo zamestnancov Rektorátu STU. Jedným členom komisie bude dekanom MTF STU navrhnutý a rektorom vymenovaný zamestnanec MTF STU.
7. STU ako verejnoprávna inštitúcia je povinná predávať nehnuteľnosti najmenej za cenu určenú znaleckým posudkom.
8. Celková hodnota nehnuteľností je zmysle Znaleckého posudku č. 101/2015 zo dňa 22.04.2015 vypracovaného znalcom Ing. Ladislav Vaško 13.580.000 €.
9. V rámci obchodnej verejnej súťaže môže pri jej opakovaní dôjsť k zníženiu ceny nehnuteľností, 3. kolo o 30 %, 4. kolo o 50 %.